kardosdrur/scandi-wiki huggingface dataset:
General Manager

General Manager – ofte forkortet til GM – er en stilling der er mest udbredt i nordamerikansk holdsport som f.eks. MLB, NFL, NBA og NHL. En General Manager har mange arbejdsopgaver på og omkring holdet. Han er som oftest ikke træner for holdet, men han står over træneren i organisationen og kan f.eks. fyre træneren hvis resultaterne svigter. Det er også General Managerens opgave at forhandle kontrakter med spillere og hele staben af trænere, talentspejdere og andet personnel i klubben.

En af de allervigtigste arbejdsopgaver er at forhandle trades med de andre klubber i ligaen. Et trade er kort fortalt en byttehandel mellem to eller flere klubber hvor spillere, draft valg og i sjældne tilfælde også penge kan udveksles mellem de involverede klubber.

En anden vigtig opgave for en General Manager er det førnævnte draft, hvor det er General Manageren der har det overordnede ansvar for hvilke spillere som klubben vælger.

Ligesom træneren står til ansvar overfor sin General Manager, så står en General Manager til ansvar overfor klubbens præsident og i sidste ende klubbens ejer og risikerer altså at miste jobbet såfremt klubbens præsident ikke er tilfreds med General Managerens håndtering af sine mange arbejdsopgaver.

Sport
Stenbrud

Et stenbrud er en mine hvor der brydes sten af undergrundens klippeformationer.

De fleste stenbrud er åbne, dvs. de består af et dybt hul i jorden, i modsætning til lukkede miner, der består af minegange ind i en bakke eller ned i jorden.

Forskellen på stenbrud og grusgrave er primært at stenen sprænges, skæres eller flækkes ud af undergrunden, hvorimod gruset graves direkte op. Slutresultatet er for en stor dels vedkommende findelte materialer i de samme størrelser, hvor forskellen blot er at skærverne fra stenbruddet har skarpere kanter end gruset fra grusgraven. De skarpe kanter giver andre statiske egenskaber end det vandaflejrede, mere runde grus.

I Danmark findes stenbrud primært på Bornholm, hvor der er flere forskellige typer af granit og sandsten.

 
Bygninger, konstruktioner og anlæg
Fundamentblok

En fundamentblok eller fundablok er en særligt udformet betonsten til at bygge fundamenter med.

Fundablokke er udformet som to parallelle sider hvor der 1/4 inde i hver ende sidder tværvægge, således at blokken har et helt hul i midten og et halvt hul i hver ende. På oversiden er tværvæggene lidt lavere end sidevæggene, så der er plads til armeringsjern eller lignende gennemgående emner.

Blokken lægges nederst i en konstruktion og udgør altså fodmuren. Normalt stables stenene løst oven på hinanden et til to lag ad gangen, og afhængig af underlag og bygningens vægt armeres med lodrette og vandrette jern i passende afstand, hvor efter hulrummene fyldes ud med beton. Mens betonen er våd vil man typisk vibrere den med et dertil indrettet apparat for at få luftboblerne til at stige op og for at lidt af mørtelen løber ud mellem stenene.

Byggematerialer
Beton
GM

GM har flere betydninger:

 General Manager – topleder i eksempelvis sportsklubber.
 Grand Master – anvendt titelforkortelse for stormester i skak.
 General Motors – international bilproducent.
 Dungeon Master – spillemesteren i rollespil.
 .gm – nationalt topdomæne reserveret til Gambia.
Hans Hedtoft (flertydig)

Hans Hedtoft kan henvise til forskellige artikler:

 Hans Hedtoft – tidligere dansk statsminister.
 M/S Hans Hedtoft – dansk polarfartøj som forsvandt på sin jomfrurejse i 1959.
SOS Børnebyerne

SOS Børnebyerne () er en uafhængig, international NGO-udviklingsorganisation, der arbejder for børns rettigheder og levevilkår. Organisationen blev grundlagt i Imst i Østrig i 1949 af Hermann Gmeiner. SOS Børnebyerne er blevet nomineret til Nobels Fredspris flere gange og modtog i 2002 Conrad N. Hiltons humanitære pris.

SOS-Børnebyerne findes i mere end 130 lande og har mere end 1.800 projekter: SOS-børnebyer, skoler, børnehaver, socialcentre, lægeklinikker og nødhjælpsprogrammer hjælper over 1 mio. mennesker. SOS-Børnebyerne arbejder efter FNs Børnekonvention og er uafhængig af politiske og religiøse interesser. Siden 1964 har organisationen haft en dansk afdeling, der har omkring 100.000 bidragydere og mere end 35.000 faddere (2012).

En SOS-børneby består af 10–15 familiehuse. I hvert hus bor en SOS-familie, som typisk består af 6–10 børn og en SOS-mor. SOS-moderen står for den daglige omsorg og har det praktiske og økonomiske ansvar for familiens husholdning. Børnene vokser op som i en almindelig søskendeflok. Børnene vokser op sammen og knytter bånd til deres SOS-søskende.

Organisationen bestilte to eksterne undersøgelser, efter beskyldninger om misbrug dukkede op tre år forinden, som skulle undersøge 22 specifikke sager fra 1990'erne og frem, omhandlende omsorgssvigt, overgreb og korruption. En indledende rapport i slutningen af april 2021 fandt flere problematiske forhold i 20 af de lande, som organisationen arbejder i.

Referencer

Eksterne henvisninger 

 SOS Børnebyerne i Danmark
 SOS Børnebyernes internationale hjemmeside

Internationale organisationer
Ngo'er
Etableret i 1949
Internationale solidaritetsbevægelser
Julimonarkiet

Julimonarkiet, borgerkongedømmet, er det kongedømme, som blev oprettet i Frankrig 7. august 1830 for huset Bourbons yngre linje, Ludvig Filip af Orléans og hans slægt.

Julirevolutionen

Under urolighederne i Paris 1830 blev kong Karl 10. af Frankrig tvunget til at abdicere til fordel for den mere liberale Ludvig Filip 1.

Frankrig får ny konge

Efter tre dages blodige kampe i Paris (27.-29. juli) blev 
Ludvig Filip, hertugen af Orléans, udråbt til generalstatholder. Først alt for sent indså Karl 10., hvilken vej det bar og tilbød at trække lovene tilbage. Men forfatningen blev ændret, huset Bourbons ældre gren mistede retten til tronen, og Ludvig Filip blev udråbt til Frankrigs nye konge 7. august 1830.

Ludvig Filip skulle blive landets sidste konge og sidde på tronen helt frem til februarrevolutionen og oprettelsen af den anden franske republik den 4. november 1848.

Forhenværende europæiske monarkier
Etableret i 1830
Ophørt i 1848
Frankrigs revolutioner
Franskmænd
Maltose

Maltose er et disakkarid bestående af 2 glukoseenheder. Maltose forekommer i malt som et mellemprodukt ved hydrolyse af stivelsen.

Kulhydrater
Hradec Králové

Hradec Králové, eller Königgrätz, er en by i Böhmen i Tjekkiet. Den ligger ved floden Elben i området Okres Hradec Králové.

Byen er kendt for Slaget ved Königgrätz den 3. juli 1866, et slag i den Preussisk-østrigske krig.

Byen er hjemsted for fodboldklubben SK Hradec Králové.

Historie 
Hradec Králové er en af de ældste bosættelser i Tjekkiet. Byen var befæstet allerede i 1062. Byens katedral blev bygget i 1303.

Hradec Králové hed oprindelig bare Hradec (slottet), Králové (dronningens) blev senere lagt til da kong Wenceslaus II skænkede byen til sin dronning, Elisabeth.

Byen var central under Hussittkrigene, da den var på oprørerenes side.

Trediveårskrigen førte til, at byens protestantiske befolkning blev fordrevet efter slaget ved Bílá hora i 1620. I 1639 blev den belejret af svenskerne i otte måneder.

Under Josef IIs regeringstid blev mange af byens kirker revet ned for at gøre plads til befæstninger. Disse befæstninger stod helt til 1884.

Kendte personer fra Hradec Králové 
 Karl Freiherr von Rokitansky (1804 – 1887), østrigsk pateolog, politiker og filosof.
 Václav Vladivoj Tomek (1818 – 1905), tjekkisk historiker
 Zuzana Navarová (1959 – 2004), tjekkisk sangerinde og komponist

Ekstern kilde/henvisning 
 hradeckralove.org Byens officielle nettsider
 Virtual show

Byer i Tjekkiet
Byer langs Elben
Byer i Hradec Králové
Statsgymnasiet Schneekloths Skole

Statsgymnasiet Schneekloths Skole var et gymnasium i København. Det blev nedlagt i 1992.

I 1854 oprettede Hans Schneekloth på Vesterbro en skole med navnet Realskolen for Frederiksberg og Vesterbro. Skolen flyttede i 1856 til Værnedamsvej (nr. 13.A) under navnet Latin- og Realskolen på Værnedamsvej. 

I 1883 skiftede skolen navn til Schneekloths Latin- og Realskole. I 1901 blev den overtaget af De forenede Latin- og Realskoler og i 1904 lagt sammen med med Hertz' Forberedelsesskole under navnet Schneekloths Latin- og Realskole og Hertz' Forberedelsesskole.

Skolen, bortset fra forberedelsesskolen, blev i 1919 overtaget af staten under navnet Svanholm Gymnasium, men skiftede i 1930 navn til Statsgymnasiet Schneekloths Skole. Skolen var rekrutteringssted for håndboldklubben Schneekloth (der havde spillere som John Bernth og målmanden Bent Mortensen) og cricketklubben Svanholm. I 1940'erne lå skolens bygninger på Frederiksberg Allé.

Skolen optog kun drenge, indtil den flyttede i 1969 til Brøndby Møllevej. I 1986 overtog Københavns Amt skolen under navnet Schneekloths Gymnasium, hvorefter den i 1992 blev nedlagt.

Studenter fra Schneekloths Gymnasium 

 1860'erne: Jacob Marstrand, bagermester og borgmester (præliminæreksamen)
 1870'erne: Georg Achen, maler (præliminæreksamen)
 1870: Vilhelm Gørtz, officer
 1870: H.W. Harbou, officer
 1871: Waldemar Dreyer, læge og forfatter
 1871: Christopher Zytphen-Adeler, baron og arkivar
 1874: Christopher Knuth, greve og godsejer
 1876: John Vilhelm Duurloo, læge og kommunalpolitiker
 1877: Ernst Møller, jurist
 1878: Georg Bruun, skolemand
 1883: Holten Castenschiold, officer
 1884: Frederik Borgbjerg, politiker
 1885: Gustav Hetsch, musikkritiker
 1890: Axel Edzard Ernest Danneskiold-Samsøe, greve og officer
 1891: Troels G. Jørgensen, højesteretspræsident
 1894: Johannes Schmidt, biolog
 1895: Victor Pürschel, generalauditør
 1899: Harald Giersing, maler
 1900: Peder Gram, komponist
 1904: Axel Linvald, historiker og rigsarkivar
 1909: Peter Olufsen, advokat
 1909: Ejnar Wærum, diplomat
 1912: Aage Morville, skolemand
 1912: Thorkil Myrdahl, byretspræsident
 1912: Svend Aakjær, rigsarkivar
 1913: Poul Brandt Rehberg, fysiker
 1914: Christian Junior, dommer og nazist
 1914: Ib Lunding, arkitekt
 1916: E.L.P.C. von Kauffmann, bankdirektør
 1916: Knud Frederik Plesner, litteraturhistoriker
 1917: Vilhelm Groth-Hansen, arkitekt
 1917: Carl Syrach-Larsen, forstmand
 1918: Peter Jerndorff-Jessen den yngre, forfatter
 1920: Frederik Fabricius-Bjerre, matematiker og professor
 1920: Jens Peter Larsen, musikforsker
 1925: Bjørn Møller, pianofabrikant
 1926: Johan G. Havemann, købmand (realeksamen)
 1930: Poul Kjærgaard,  professor Kunstakademiets Arkitektskole
 1933: Gunnar Andreasen, ingeniør
 1933: Aage Aagesen, geograf
 1934: Hagen Hagensen, jurist og politiker
 1937: Tage Voss, læge
 1945: Frank Jæger, digter
 1946: Isi Foighel, justitsminister
 1965: Keld Heick, musiker
 1976: Lars Barfoed, politiker, fhv. minister
 1983: Michael Laudrup, fodboldspiller

Referencer 

Gymnasier i Danmark
Uddannelsesinstitutioner i København
Etableret i 1854
Ophørt i 1992
Kattrup

Kattrup kan henvise til flere stednavne:

 Kattrup (Buerup Sogn) – et ejerlav og en landbrugsejendom i Buerup Sogn, Kalundborg Kommune
 Kattrup (Kattrup Sogn) – en bebyggelse og et ejerlav i Kattrup Sogn, Horsens Kommune
 Kattrup (Kolt Sogn) – en bebyggelse og et ejerlav i Kolt Sogn, Aarhus Kommune
 Kattrup (Skåne) – landsby i Helsingborg Kommune i Skåne

 Kattrup Sogn – sogn i Voer herred, stik syd for Skanderborg i Østjylland
 Kattrup Gods – Herregård med historie tilbage fra middelalderen beliggende i Kalundborg Kommune
 Kattrup, F. W. – spiritushandel til Færøerne indtil 1992. adresse
Holsegaard

Holsegård er dannet af to bøndergårde, som Anne Friis ejede i byen Holse i 1645. Gården ligger i Brenderup Sogn, Middelfart Kommune. Hovedbygningen er opført i 1740 og ombygget i 1860.

Holsegaard Gods er på 156,5 hektar med Holse Mindegård

Ejere af Holsegaard 

 (1635-1648) Anne Jørgensdatter Friis gift Lindenov
 (1648-1665) Mette Andersdatter Friis
 (1665-1670) Henrik Lauridsen Lindenov
 (1670-1684) Magdalene Knudsdatter Akeleye
 (1684-1689) Gabriel Bille
 (1689-1701) Erik Steensen
 (1701-1702) Kirsten Rothkirck gift Steensen
 (1702) Barbara Kirstine Eriksdatter Steensen gift Holck
 (1702-1712) Mogens Holck
 (1712-1727) Barbara Kirstine Eriksdatter Steensen gift Holck
 (1727-1738) Anders Andersen Hviid
 (1738-1745) Hans Bruun
 (1745-1751) Hans Bryde
 (1751-1752) Dorthea Pedersdatter Holm gift (1) Bryde (2) Vedel
 (1752-1807) Jacob Clausen Vedel
 (1807-1815) Jens Kraft Dinesen Vedel
 (1815-1816) Andreas Clausen Vedel
 (1816-1817) Henrik Grandiean
 (1817-1823) Søren Michaelsen
 (1823-1825) Marie Sophie Balslev gift Michaelsen
 (1825-1827) Lars Sørensen Balslev Michaelsen / Salome Sørensdatter Balslev Michaelsen gift Fahnøe
 (1827-1838) Lars Sørensen Balslev Michaelsen
 (1838-1876) Lauritz Balslev Fahnøe
 (1876-1915) Anders Simonsen
 (1915-1935) Carl Emil Andersen Simonsen
 (1935-1941) Simon Henry Carlsen Simonsen
 (1941-1948) N. Larsen
 (1948-1955) J. Chr. Jørgensen
 (1955-1963) Svend Lunøe
 (1963-1965) Arne H. Kæjr A/S
 (1965-1995) Ove Johannes

 Udsen
 (1995-) Poul Larsen

Herregårde i Middelfart Kommune
Herregårde i Odense Amt
Slægten Dinesen
Søndersø (by)

Søndersø er en by på Nordfyn med , beliggende i Søndersø Sogn 15 kilometer nordvest for Odense og 15 kilometer sydøst for Bogense. Byen ligger i Nordfyns Kommune og tilhører Region Syddanmark.

Søndersø ligger i Søndersø Sogn og var indtil 2007 hovedby i Søndersø Kommune, men indgik efter kommunalreformen i den nuværende kommune. Byen huser desuden Nordfyns Gymnasium, Søndersø Kirke og Søndersø Boldklub.

Komikeren Sofie Hagen boede som barn i byen.

Historie 
Søndersø landsby bestod i 1682 af 38 gårde, 5 huse med jord og 5 huse uden jord. Det samlede dyrkede areal udgjorde 1.168,6 tønder land skyldsat til 279,23 tønder hartkorn. Dyrkningsformen var trevangsbrug.

Søndersø blev ved århundredeskiftet beskrevet således: "Søndersø 9 ved Landevejen, med Kirke, Præstegd., Skole og Pogeskole, Fattiggaard (opr. 1865, Plads for 30 Lemmer), Hospital (opr. 1641 af Ingeborg Jørgensdatter Friis til Margaard, med et Hus til 4 fattige af Margaard Gods i Søndersø og Vigerslev Sogne). to Forsamlingshuse (opf. 1889 og 1891), Apotek, Lægebolig, Kro, Mølle, Andelsmejeri, to Teglværker , Telefonstation og Valgsted for Amtets 7. Folketingskr." Søndersø havde i 1906 434 indbyggere, i 1911 478 og i 1916 480 indbyggere.

Søndersø fortsatte en svag udvikling i mellemkrigstiden og efter 2. verdenskrig: i 1921 havde byen 488 indbyggere, i 1925 519, i 1930 542, i 1935 556, i 1940 546, i 1945 585, i 1950 608, i 1955 590, i 1960 569 og i 1965 615 indbyggere.

Erhverv 
 Orkla Confectionery & Snacks Danmark – chips- og kiksproducent

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 
 Nordfyns Turistbureau om Søndersø

Se også 
 Dallund Slot
 Søndersø Kirke
 Søndersø Sogn
 Zastrow

Byer i Nordfyns Kommune
Efterskolen Smededal

Efterskolen Smededal blev grundlagt i 1969 af en forældre- og lærerkreds. De første 11 år havde den beliggenhed på Godset Lerchenfeld ved Kalundborg. I 1980 opbyggede man det nuværende Smededal i Mørkøv (10 km vest for Holbæk). Der er plads til ca. 84 elever som bor ligeligt fordelt i 6 huse. Husene indeholder 2, 3 og 4-sengsværelser, 2 badeværelser samt en opholdsstue og et tekøkken. Eleverne bor kønsopdelt på værelserne, men er ikke kønsopdelt i husende.

Eksterne henvisninger 

 Efterskolen Smededal 

Smededal
Bygninger, konstruktioner og anlæg i Holbæk Kommune
Etableret i 1969
RO's Torv

RO's Torv er et butikscenter i Roskilde, der blev indviet oktober 2003.

Centeret har i dag 84 butikker, restauranter og spisesteder samt biograf og fitnesscenter.

RO's Torv blev i april 2005 og 2007 kåret til Danmarks flotteste butikscenter.

Opførelse og udbygning 
Den danske ejendomskoncern Keops var totalentreprenør på opførelsen af butikscentret, der stod færdig i 2003. Keops ejede stedet i fællesskab med arkitekt Claus B. Hansen, som imidlertid blev købt ud i 2006 af Keops, hvorefter koncernen solgte RO'S Torv til Essex Invest i Aarhus. Virksomheden var ligeledes entreprenør på udvidelsen der begyndte i 2006. I 2008 blev det overtaget af ejendomsinvesteringsselskabet DADES for 1,6 mia. DKK. DADES ejer fortsat centret.

I 2006-2009 blev centret udvidet fra 40.000 m² til 84.000². Den omfattende udvidelse af butikscenteret blev tegnet af AK83 Arkitekter og udført af Keops, og den stod færdig i februar 2009.

Referencer

Eksterne henvisninger 

RO's Torvs hjemmeside

Indkøbscentre i København og omegn
Bygninger, konstruktioner og anlæg i Roskilde
Kærsgård (Brenderup Sogn)

Kærsgård er en gammel hovedgård, som nævnes første gang i 1499. Kærsgård ligger i Brenderup Sogn, Middelfart Kommune. Kærsgård Gods er på 415 hektar med Ryesvang.

Ejere af Kærsgård Gods 
 (1480-1499) Henrik Knudsen Gyldenstierne
 (1499-1505) Peder Bille
 (1505-1555) Knud Pedersen Bille
 (1555-1590) Steen Knudsen Bille 
 (1590-1601) Helvig Hartvigsdatter Ulfeldt, gift Bille
 (1601-1635) Erik Steensen Bille 
 (1635-1661) Steen Eriksen Bille 
 (1661-1665) Niels Trolle
 (1665-1675) Erik Steensen Bille 
 (1675-1723) Anna Nielsdatter Trolle, gift Bille
 (1723) Anne Trolle, gift (1) Holck (2) von Gersdorff
 (1723-1759) Christian Frederik von Gersdorff
 (1759) Anne Christiansdatter von Gersdorff, gift Trolle
 (1759-1770) Herluf Trolle
 (1770-1807) Jacob Clausen Vedel (Holsegaard)
 (1807-1829) Andreas Clausen Vedel 
 (1829-1832) Den Danske Stat
 (1832-1851) Johan Theodor Petersen
 (1851-1871) Christen Hansen
 (1871-1872) Clara Magrethe Elisabeth Bierfreund, gift Hansen
 (1872) Frederik Ludvig Vilhelm lensgreve Ahlefeldt-Laurvig 
 (1872-1909) Frederik Ludvig Vilhelm greve Ahlefeldt-Laurvig-Lehn 
 (1909-1913) Slægten Ahlefeldt-Laurvig-Lehn
 (1913-1931) Julius greve Ahlefeldt-Laurvig-Lehn
 (1931-1938) G.A.F. Clausen-Kaas
 (1938-1941) Klampenborg Væddeløbsbane A/S
 (1941-1963) Ingeniør og fabrikant M.P. Pedersen
 (1963-2007) Henri Hage
 (2007-) Christoffer Hage

Anna Trolle 
Anna Trolle var en af godsets mest berømte ejere. Hun etablerede en skole i 1712, og Brenderups nuværende folkeskole er opkaldt efter hende. Desuden sendte hun et hold bønder til Preussen i to år for at lære moderne dyrkning af humle, og egnen omkring Brenderup og Harndrup kaldes stadig "Humleegnen".

Hovedbygningen 
Hovedbygningen er opført i 1815-17 af Johan Andreas Meyer (1783-1822), som var konstitueret stadsbygmester i København. Den er 7½ m lang og 9 m dyb, hvidkalket og med blåglaseret valmtag. Bygningen blev fredet i 1918.

Fyllested Mølle 
Fyllested Mølle har hørt under Kærsgård siden 1520. Vandmøllen udnyttede Storås kraft til at male mel. Den nuværende bygning er fra 1878. Fra 1907 producerede møllen elektricitet, men i 1917 blev der opført et turbinehus, som bedre kunne udnytte vandkraften og fungere med den mindre vandmængde, der efterhånden kom i åen. Elproduktionen ophørte i 1961, hvor elnettet i Brenderup overgik til vekselstrøm.

Vandturbine og generator kan stadig ses i møllebygningen, som i 2012 blev taget i brug som museum for den populære fynske forfatter Morten Korch. Kærsgård har desuden et "Transportmuseum" med over 60 hestevogne til kørsel og arbejde samt en større samling ældre landbrugsredskaber.

Galleri

Eksterne kilder/henvisninger 
 Museum Morten Korch

Herregårde i Middelfart Kommune
Herregårde i Odense Amt
Fredede slotte og herregårde i Danmark
FC Groningen

FC Groningen er en fodboldklub i Groningen, Holland. Deres rivaler er SC Heerenveen. Når de to klubber spiller mod hinanden bliver det også kaldt: De Slag om het Noorden eller slaget om det nordlige Holland

Klubben blev grundlagt 16. juni 1971 af Groningen Fodbold og Atletik Association (GVAV, grundlagt 26. januar). Klubben var en del den bedste hollandske række i de første sæsoner, men rykkede ned i anden division efter allerede tre sæsoner.

Bagefter fik klubben igen succes da de fik Ronald Koeman og hans ældre bror Erwin Koeman ind i klubben sammen med den defensive midtbanespiller Jan van Dijk, hvilket i 1982/83 for første gang resulterede i kvalifikation til UEFA Cup. Deres bedste sæson i den hollandske æresdivision var i 1990/91, hvor de endte på en 3. plads.

FC Groningen's hjemmebanefarver er grøn og hvid. Klubben spiller deres hjemmebanekampe på Euroborg Stadion, der har plads til 20.000. I december 2005 spillede de den sidste kamp på det noget mindre Oosterpark Stadion, hvor de ellers havde spillet i 72 år.

2005/06-sæsonen blev en af de beste i FC Groningens historie, i det klubben endte på en 5. plads i ligaen, hvilket medførte at FC Groningen skulle spille play-off kampe om at få lov til at deltage i UEFA Champions League tredje runde kvalifikation. Det lykkedes dog ikke, dog kvalificerede FC Groningen sig til UEFA Cuppen for første gang i 14 år.

Danske spillere i Groningen 
Den 1. januar 1966 tiltrådte  VB spilleren Ole Fritsen i GVAV Groningen, hvor han spillede som professionel frem til den 1. juli 1971. I alt fik Ole 210 kampe på det bedste hold og scorede imponerende 150 mål. De to sidste sæsoner var Ole anfører for holdet. Det var første gang en udlænding var anfører for et hollandsk hold. 
I 1996-1997 spillede Peter Sørensen i klubben. Siden hen har Morten Nordstrand og Thomas Enevoldsen spillet i klubben, også Nicklas Pedersen har spillet i klubben. Og fra 2023 spille Mads Bech Sørensen i klubben.

Eksterne henvisninger 
Klubbens hjemmeside 

Fodboldklubber i Nederlandene
Etableret i 1971
Groningen
Hægebostad

Hægebostad er en by og kommune i Agder fylke i Norge. Kommunen grænser til Kvinesdal i vest og nord, Åseral og Audnedal i øst og Lyngdal i syd.

Areal og befolkning 
Hægebostad har godt 1.600 indbyggere. Der er derudover omkring 800 hytter i kommunen.

Elven Lygna som er fredet mod kraftværksudbyging løber fra nord til syd i kommunen. Elven og vandet Lygne er på grund af højt kalkindhold godt fiskevand. Alt i alt er der 988 små og store søer i kommunen.

Kommunen har et rigt dyreliv med elg, bæver, rådyr, snehare, rype, ørn og los. Den nordlige ende af kommunen er græsningsområde for landets sydligste rensdyrstamme.

Rigsvej 42 krydser kommunen i retning øst-vest, og Rigsvej 43 som går sydover giver forbindelse til E39. Sørlandsbanen har stoppested i Hægebostad på Snartemo station. Stationen ligger midt mellem to af de længste jernbanetunneller i Norge, Kvinesheitunnellen og Hægebostadtunnellen.

Norges Meteorologiske Institut, Avinor og Statens vegvesen driver i samarbejde en stor vejrradar på Staksteinliknuten (631 moh) i Hægebostad. Radaren stod færdig i 2000 og dækker de sydlige dele af Norge og de nære havområder ud for kysten.

Dagens Hægebostad kommune er dannet af de tidligere kommuner Hægebostad og Eiken, som blev slået sammen i 1963. De to kommuner udgjorde én kommune også fra 1837 til 1915, men var delt i mellemtiden.

Eksterne henvisninger 

 Kultur i Hægebostad på kort fra Kulturnett.no 

Kommuner i Agder
Kommuner i Vest-Agder
Bangsbo

Bangsbo henviser til flere artikler:

 Bangsbo (Hals Sogn) – en bebyggelse i Hals Sogn, Læsø Kommune
 Bangsbo Hovedgård – et ejerlav og en herregård i Bangsbostrand Sogn, Frederikshavn Kommune
 Bangsbo Botaniske Have – botanisk have i Frederikshavn.
 Bangsbo Dyrepark – dyrepark med fritgående dyr i Frederikshavn.
 Bangsbo Fort – gammelt befæstningsværk opført af den tyske værnemagt under 2. verdenskrig.
 Bangsbo Museum – museum i Frederikshavn.
 Bangsbo Å – å med udløb i Frederikshavn.
 Bangsbo Ådal – ådal med gennemløb af Bangsbo Å.
 Bangsbostrand – område i den sydlige del af Frederikshavn.
 Bangsbogård – en tanggård beliggende ca. 4 km nordøst for Byrum på Læsø.